Eesti Vanatehnika Klubide Liit (EVKL)

Ettevaatust, Auto!
2025-05-24 11:00 - 20:00 (Europe/Tallinn) | Kunda linn, Kunda, Estonia
Eesti Volga Seltsi Presiidiumil on taas siiras rõõm teatada, et Volgade traditsiooniline kevadsõit “Ettevaatust, Auto!” saab sel aastal alguse 24.05.2025 kell 11:00 Kunda linnast aadressil Selja tee 11, Kunda, 44020 Lääne-Viru maakond.
Alustame päeva kogunemisega, mille jooksul vahetame muljeid ning huvilised saavad soovi korral autodega tutvuda.
Umbes kell 12 saavad osalejad kättejagatud kaartide abil Lääne- ja Ida-Virumaaga tutvuma siirduda.
Kaartidele on korraldustoimkond suvalises järjekorras ja asetusega märkinud punktid ja küsimused, mille vastus selgub vastavat objekti külastades. Vastused kirjutatakse mõne ekipaaži liikme taskutelefoni või personaalarvuti abil Volgasõidu elektroonilisele teekonnalehele. Trassi valib iga seltskond endale meeldiva, kuid kindlasti leidub sellel ilusaid maanteelõike, mere- ja maastikuvaateid, tehnikat, imelikku või suurejoonelist arhitektuuri ning mis peamine – teisi Volgasõpru ja Volgasid!
Nagu tavaks on saanud, peaksime 5 tundi hiljem ehk kella 17 ja 18 vahel jõudma Rakvere Teatri juurde, kus meile on eraldatud parkimisala ning hea kombe kohaselt saavad soovijad prae, koogi ja kohviga keha kinnitada. Toitumise ja arutelude järel võtame teatrisaalis päeva traditsioonilisel moel kokku.
Usume, et ürituse ametlik osa on hiljemalt kell 20:00 lõppenud, kuid kindlasti suudavad seltsimehed soovi korral järgneva vabakava eest eeskujulikult hoolitseda ja Rakvere pakub selleks ka kindlasti sobivaid võimalusi. 🙂
Kokkusaamine nii alguse- kui lõpupunktides ja niisama sõitmine on mõistagi jätkuvalt kõigile tasuta, kuid kaardi abil ametlikus Volgasõidu nimekirjas osaledes on sõidu maksumuseks selgi aastal 40 eurot auto kohta.
Loodame, et tuleb ilus päev Volgadega!

Vanasõidukite Õhturalli Tartus
2025-05-21 18:00 - 21:00 | Levatek, Ringtee 45, Tartu, 50105, Estonia
Õhturalli on vanasõidukite täpsussõit, kus etteantud teekonnal tuleb jõuda kontrollpunktidesse ja finišeeruda võistleja ajakaardil näidatud aegadel. Teekonnal võivad oodata sõitjat lisaülesanded. Õhturalli võistluskiirus jääb liikluseeskirjadega lubatu piiresse.
Igal etapil saab võistelda 20 roolimehest ja navigaatorist koosnevat võistkonda. Registreerimisel kehtib põhimõte: kes ees see mees.
Osalejad ei pea olema Levateki liikmed.
Võistlussõiduk peab olema vähemalt 35 aastat vana.
Ralli toimub maist septembrini. Stardi anname iga kuu kolmandal kolmapäeval kell 18:00 Levateki klubihoone eest Ringtee 45 Tartus.
Vaata lähemalt: https://levatek.eu/ohturalli/

Vanatehnika Lustisõit
2025-05-20 18:00 - 22:00 | OÜ Autosõit õppeväljak, Karjääri tee 5, Männiku, Harjumaa, 75511
Vanatehnika Lustisõit toimub maikuust septembrini iga kuu kolmanda teisipäeva õhtul.
Võimalikult originaalse ja esteetilise välimusega vähemalt 35 aastat vanade sõidukite omanikud kogunevad kella 18st Tallinna lähedal Männiku külas, Karjääri tee 5 asuvas Autosõit OÜ õppesõiduväljakul, kus toimub näitus. Kella 19.30 paiku sõidetakse ringsõidule.
Lähemalt saab ürituse kohta lugeda siit:
https://forum.automoto.ee/showthread.php?tid=67391
2025. aastal toimub lustisõit kuupäevadel:
20. mai
17. juuni
15. juuli
19. august
16. september

Öömotonurk
2025-05-17 13:00 - 22:00 | Narva, Narva, Estonia
17. mail korraldab MotoNurk Narvas MuuseumiÖÖ raames vanatehnika näitused ja kolonnisõidu. Üks näitus toimub Narva promenaadil, Narva linnuse all, ja teine MotoNurk muuseumi juures. Nende näituste vahel toimub ka kolonnisõit läbi Narva linna, mille käigus sõidame mööda Kreenholmi manufaktuurist. Osalemine on tasuta ning sõidukiga saab osaleda, kui see on vähemalt 35 aastat vana. Kuna promenaadil ja Kreenholmi territooriumil liikumiseks on vajalik eraldi luba, on üritusel osalemiseks vajalik registreerimine.
Vaata lisa: https://www.motonurk.ee/et#museum

Tagadi Restauraatorite Päev
2025-05-04 | Tagadi, Harjumaa, Tagadi, Harju maakond, 75517, Eesti
Tagadi Restauraatorite Päev on aastakümneid toimunud iga aasta mai ja oktoobri esimesel pühapäeval Saku vallas Tagadi külas.
Sellele üritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega või saavad restauraatoreid nende töös ja hobis aidata. Ostmisest ja müümisest on märksa olulisem vanatehnika alase infoliikuvuse tagamine. Tagadi Restauraatorite päev sai alguse Eesti Vanamootorrattaklubi Unic-Moto klubilisest üritusest, mis on aastatega laienenud Eesti suurimaks vanatehnikasündmuseks.
Vaata lähemalt: https://unic-moto.ee/tagadi-restauraatorite-paev/

Balti keti sõit 2024
2024-08-20 - 2024-08-24 | Tallinn – Riia – Vilnius
Algupärasel Balti keti teekonnal toimuv sõit algab 20. augustil 2024. aastal näitusega Tallinnas.
21. augustil sõidavad osalejad Tallinnast Rapla ja Türi kaudu Viljandisse.
22. augustil jätkub teekond sealt läbi Karksi-Nuia ja Valmiera Riiga.
23. augusti programmi kuulub sõit marsruudil Riia – Bauska – Pasvalys – Panevežys.
24. augustil sõidavad osalejad Panevežysest Vilniusse, kus toimub ka ürituse pidulik lõpetamine.
Osalema on oodatud 1989. aastal ja varem valmistatud sõidukid, mis on algupärases või sellele lähedases seisukorras.
Osalejad ei pea kaasa tegema kogu programmi, vaid võivad liituda ka üksikuteks lõikudeks.
Vaata lisa: https://forum.automoto.ee/showthread.php?tid=66594

Pärnumaa III vanatehnika päev
2024-08-17 11:00 - 16:00 | Laadi küla, Pärnumaa, Rokkiv Rebane, Laadi küla, Pärnumaa, 86503, Estonia
Mootorite popsutamine, vanad traktorid ja väärikad autod. Vanuritest sõiduautod, vanakraami oksjon ja avatud on retrokohvikud.
Esineb ansambel Kukerpillid.
Vaata lisainfot: https://forum.automoto.ee/showthread.php?tid=67049

Sulle-Mulle vanatehnikalaat
2024-08-04 | Roosi 83, Tartu, Roosi 83, Tartu, Eesti
Sulle-Mulle vanatehnikalaat toimub kord aastas Tartus, Raadil.

Youngtimer Camp 2024
2024-07-27 | Laitse Rallypark, Hingu, Harju maakond, 76312, Eesti
Youngtimer Camp 2024 on 25+ vanuses sõidukite kogunemine ja väljanäitus, mis toimub Laitse Rallypargis juba seitsmendat korda. Osalemiseks ei ole seatud piire sõiduki päritolu ega eksklusiivsuse osas, osalemise eelduseks on vaid tootmisaasta 1999 või vanem.

Jõgeva Treff 2024
2024-07-25 12:00 - 2024-07-28 18:00 | Kuremaa mõis, Lossi 1, Kuremaa, Jõgeva maakond, 48445, Eesti
Mootorratturite kokkutulek aastast 1992.
Aeg: neljapäevast pühapäevani 25-28.07 2024
Koht: Kuremaa, Jõgevamaa. Tallinnast Jõgevale 150 km, Jõgevalt Kuremaale 10 km. Laager Kuremaa mõisapargis.
Laagris: Järverand (ujumine omal vastutusel), saunad 18:00-24:00, dušid 07.00-24.00, õlle ja toidutelgid, baarid. Ala turvatud. Reedel valikulised ekskursioonid oma ratastel.
Oluline teada: Laager avatakse ametlikult 25.07 kell 12:00. Registreerimine kohapeal. Pileti hind 45EUR.
Bändid Jõgevatrefil:
N: Hunta
N: Night Flies
R: Wiiralt
R: HND
L: Terminaator
Lisainfo: http://www.jogevamc.ee/main_est.html

Hansa Retrosõit 2024
2024-07-13 - 2024-07-14 | Tartu – Põlva, Kesklinn, Tartu, Eesti
Ootame Sind suvel Tartus toimuvale vanatehnikaüritusele Hansa Retrosõit 2024, mis toimub 13.-14. juulil. Sel aastal tähistame esimest juubelit – möödub 5 aastat esimesest Hansaretrost Tartus!
Hansaretrole on oodatud kõik kahe- kui ka nelja- ja enamrattalised sõidukid, mis on vähemalt 35 aastat vanad. Registreerimine algab 01.05.2024.

BMW E30 suvepäevad
2024-07-13 - 2024-07-14 | Kakulaane turismitalu, Kakulaane turismitalu, Lauküla küla, Sangaste vald, Valgamaa, 67011, Eesti
BMW E30 kogukonna suvepäevad leiavad aset 13.-14. juulil Valgamaal, Sangaste lähedal Kakulaane turismitalus.

American Beauty Car Show
2024-07-12 - 2024-07-14 | Haapsalu piiskopilinnus, Haapsalu piiskopilinnus, Haapsalu, Eesti
American Beauty Car Show on rahvusvaheline ameerika autodele ja kultuurile suunatud üritus, mis sai alguse aastal 2001. See on üks omanäolisemaid autoüritusi lähiriikides, nii oma toimumiskoha kui ka ürituse ülesehituse poolest. Ürituse raames leiab aset autonäitus, kokkutulek, kiirendusvõistlus, autode rongkäik läbi linna ja muidugi esinevad bändid nii kodumaalt kui ka mujalt. Autonäitus ja kontserdid leiavad aset väga unikaalses toimumispaigas, milleks on vana piiskopilinnus.

Kolga laat ja vanamootorrataste näitus
2024-06-08 09:00 - 16:00 | Kolga küla, Tartumaa, Kolga küla, Tartumaa, Eesti
Wana-Kolga Tsiklitall korraldab selgi aastal Kolga laada ja vanamootorrataste näituse.

Ettevaatust, Auto!
2024-05-25 | Valga – Otepää, Pedeli 2a, Valga, Eesti
Eesti Volga Seltsi poolt korraldatav kevadine väljasõit egiidi all “Ettevaatust, Auto!”

Muuseumiöö Eesti Maanteemuuseumis - "Öös on vabadust"
2024-05-18 19:00 - 23:00 | Maanteemuuseum, Varbuse, Kanepi vald, Põlva maakond, 63122, Eesti
Muuseumiöö eriprogramm: „Karskelt, kultuurselt või põhjani?“
Avame Eesti Tervisemuuseumi välinäituse „Karskelt, kultuurselt või põhjani?“
19.00 “Peedist pesumasin: leidlikkus teel” – kuraator Paavo Kroon teeb tutvustava ringkäigu näitusele.
21.00 näituse „Karskelt, kultuurselt või põhjani?“ – kuraator Merily Marienhagen teeb tutvustava giidituuri näitusele.
Ajaloolises teeruumis asuva bensiinijaama juures asub alkoholi tarbimisele keskenduv töötuba ja erinevad tegevused.

Vanatehnika Õhturalli Tartus
2024-05-15 18:00 - 21:00 | Tartu, Tartu, Estonia

Tagadi restauraatorite päev
2024-05-05 | Tagadi, Harjumaa, Tagadi, Harju maakond, 75517, Eesti
TAGADI RESTAURAATORITE PÄEV on aastakümneid toimunud iga aasta mai ja oktoobri esimesel pühapäeval Saku vallas Tagadi külas.
Sellele üritusele on oodatud inimesed, keda huvitab Eesti vanatehnikaajalugu ning kes tegelevad vanatehnika restaureerimisega või saavad restauraatoreid nende töös ja hobis aidata. Ostmisest ja müümisest on märksa olulisem vanatehnika alase infoliikuvuse tagamine. Tagadi Restauraatorite päev sai alguse Eesti Vanamootorrattaklubi Unic-Moto klubilisest üritusest, mis on aastatega laienenud Eesti suurimaks vanatehnikasündmuseks.

Valgejõe viies vanasõidukite näitus-sõit
2024-05-01 11:00 - 18:00 | Valgejõe Veinivilla, Valgejõe, Eesti
Valgejõe kutsub viiendat korda koos kohaliku laadaga peetavale vanade sõidukite näitusele ja ühis-sõidule Lahemaal. Päeva lõpetab eksklusiivne tehasetuur Loksal.
Vanaks loeme kõik sõidukid, mis tehtud eelmisel aastatuhandel või on oma juhist vanemad. Oodatud on ka kõik nooremad isetehtud, ümberehitatud ja kokku leiutatud liikurid.
Ühis-sõidul osalemiseks kehtib kaalupiirang 8t (Nõmmeveski ja Joaveski sillad).
Osavõtt autonäitusest on tasuta. Tehasetuuril osalemine ainult sõidukite juhtidele ja nende kaaslastele registreerumisnimekirja alusel.
